WhatsApp se end-tot-end-enkripsie is beskikbaar wanneer jy en die mense aan wie jy boodskappe stuur ons toepassing gebruik. Baie boodskaptoepassings enkripteer net boodskappe tussen jou en hulle, maar WhatsApp se end-tot-end-enkripsie verseker net jy en die persoon met wie jy kommunikeer, kan lees wat gestuur word, en niemand tussen-in nie, nie eens WhatsApp nie. Dit is omdat jou boodskappe beveilig word met 'n slot, en net die ontvanger en jy het die spesiale sleutel wat nodig is om dit te ontsluit en te lees. Vir ekstra beskerming het elke boodskap wat jy stuur sy eie unieke slot en sleutel. Dit alles gebeur outomaties. Jy hoef nie instellings aan te skakel of spesiale geheime gesprekke op te stel om jou boodskappe te beveilig nie.
Betalings op WhatsApp, wat in sekere lande beskikbaar is, maak oordragte tussen rekenings by finansiële instellings moontlik. Kaart- en banknommers word geënkripteer en in 'n hoogs beveiligde netwerk geberg. Omdat finansiële instellings nie transaksies kan verwerk sonder om inligting oor hierdie betalings te ontvang nie, is hierdie betalings egter nie end-tot-end geënkripteer nie.
WhatsApp Oproepe laat jou met jou vriende en familie gesels, selfs al is hulle in 'n ander land. Net soos jou boodskappe is WhatsApp-oproepe end-tot-end geënkripteer sodat WhatsApp en derde partye nie daarna kan luister nie.
Jou boodskappe behoort in jou hande te wees. Daarom berg WhatsApp nie jou boodskappe op ons bedieners nadat ons dit afgelewer het nie, en end-tot-end-enkripsie beteken WhatsApp en derde partye kan dit in ieder geval nie lees nie.
WhatsApp laat jou nagaan of die oproepe wat jy maak en boodskappe wat jy stuur end-tot-end geënkripteer is. Kyk bloot vir die aanwyser in kontakinligting of groepsinligting.